
Raieloa väljastamine (OÜ RTS Infraehitus) 

                                                 1. Asjaolud ja menetluse käik

[bookmark: OLE_LINK21][bookmark: OLE_LINK22][bookmark: OLE_LINK1][bookmark: OLE_LINK6][bookmark: OLE_LINK16][bookmark: OLE_LINK7][bookmark: OLE_LINK8][bookmark: OLE_LINK17][bookmark: OLE_LINK18][bookmark: OLE_LINK27][bookmark: OLE_LINK28][bookmark: OLE_LINK14][bookmark: OLE_LINK13][bookmark: OLE_LINK5][bookmark: OLE_LINK2][bookmark: OLE_LINK15][bookmark: OLE_LINK10][bookmark: OLE_LINK11]Aprillis 2018. a esitas OÜ RTS Infraehitus (reg. kood 11716322) Narva Linnamajandusametile raieloa taotluse, milles palub anda luba 196 puu raieks Narva linna kinnistutel vastavalt  lisale. Raieluba taotletakse seoses  kergliiklusteede võrgustiku rajamise ettevalmistustöödega. 196 puu raie on ette nähtud „Narva linna kergliiklusteede võrgustiku rajamine“ ehitusprojektiga. Projekti tellija on Narva Linna Arenduse ja Ökonoomika Amet. 
Narva Linnavolikogu 06.03.2008 määruse nr 20 “Raieloa andmise tingimused ja kord” § 5 lõige 1 punkt 9 sätestab ka, et raieloa andmisest on õigus raieloa väljastajal keelduda, kui raieloa taotluse esitaja soovib teha puu raiumist raierahu perioodi (15.04.–15. 06.)  jooksul.
[bookmark: _GoBack]Kaaludes kõiki asjaolusid ja olemasolevat suurt ühiskondlikku huvi projekti realiseerimises, tuleks anda raieluba vaatamata raierahule.

                                                2. Õiguslikud alused

Narva Linnavolikogu 06.03.2008 määruse nr 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 


                                                3. Otsus

Väljastada OÜ-le RTS Infraehitus (reg. kood 11716322) raieluba 196 puu raieks Narva linnas kinnistutel vastavalt lisale 1.

                                          4.  Rakendussätted 

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

